[{"text_idx": "#000000", "text": "Maailma meeste esireket kaotas veerandfinaalis"}, {"text_idx": "#000001", "text": "Birminghamis reedel veerandfinaalideni jo\u0303udnud 133. All England Openil pidi meeste u\u0308ksikma\u0308ngus oma reketid kokku pakkima maailma esireket Kento Momota. Pikalt vo\u0303istluspausilt (esmalt autoavarii ja hiljem juba koroona to\u0303ttu) naasenud jaapanlasele sai saatuslikuks kuuenda asetusega Zii Jia Lee Malaisiast. Viis aastat tagasi juunioride MM-il u\u0308ksikma\u0308ngus pronksi teeninud 22-aastane malaislane oli esimeses geimis taga 12:15, kuid vo\u0303itis vo\u0303imsa lo\u0303pu tulemusena 21:16! Teises geimis pa\u0308a\u0308ses Lee vaheajaks ette 11:6, kuid ma\u0308ngis oma edu kiiresti maha. Seisult 16:16 saavutas malaislane ku\u0308ll kolm punkti ja\u0308rjest, kuid Momotal oli veel jo\u0303udu viigistada 19:19. Kaks viimast punkti noppis siiski Lee ning lo\u0303petas 55 minutit kestnud kohtumise seisuks 21:19."}, {"text_idx": "#000002", "text": "BWF World Touril seni vaid u\u0308he osavo\u0303istluse (Chinese Taipei Open 2018) vo\u0303itnud Lee vastane laupa\u0308evases poolfinaalis on Mark Caljouw. 26-aastane hollandlane ma\u0308ngis samuti 55 minutit va\u0308ldanud, kuid kolme geimi sisaldanud kohtumises u\u0308le India viienda reketi (BWF-i edetabeli 28.) Lakshya Sen\u2019i 21:17, 16:21, 21:17. Edetabelis 36. paiknev Caljouw on seni kahvatumat karva medaleid vo\u0303itnud vaid Euroopa piires."}, {"text_idx": "#000003", "text": "Tabeli alumisest poolest edenes esimesena nelja parema hulka jaanuari lo\u0303pus World Touri finaalturniiri vo\u0303itnud Anders Antonsen. Kolmanda asetusega taanlase ma\u0308ng oli jaapanlase Kanta Tsuneyama vastu kui so\u0303it ameerika ma\u0308gedel. Esimese geimi vo\u0303itis 23-aastane taanlane 21:16, kuid kaotas teise 9:21. Kolmandas geimis sai Tsuneyama jaks otsa seisul 7:8. Antonsen spurtis ette 18:8 ja lo\u0303petas u\u0308ks tund ja kaheksa minutit kestnud katsumuse numbritega 21:11."}, {"text_idx": "#000004", "text": "Maailma teise reketi ja tiitlikaitsja Viktor Axelseni teha oli va\u0308hemalt u\u0308hele taanlasele finaalikoht kindlustada ning sellega sai 27-aastane reketivo\u0303lur ka hakkama. Ma\u0308nguta kaheksa parema sekka jo\u0303udnud tailane Sitthikom Thammasin ei suutnud avageimis suurt midagi, kogudes vaid neli punkti. Teises geimis hakkas maailma edetabeli 29. u\u0308ksikma\u0308ngija favoriidile julgemalt vastu, ja\u0308a\u0308des intervalliks taha \u201eainult\u201c 8:11. Ma\u0308ng sai otsa hetkel, mil Axelsen teenis 21. punkti ja Thammasini arvele ja\u0308i neid peaaegu neli korda rohkem kui esimeses, 15."}, {"text_idx": "#000005", "text": "Naistel poolfinaalis vaid Aasia sulgpallurid"}, {"text_idx": "#000006", "text": "Naiste u\u0308ksikma\u0308ngu esimese ringis Kristin Kuuba 21:14, 21:16 u\u0308le ma\u0308nginud Ratchanok Intanon on sama enekindlalt ja\u0308tkanud. Neljanda asetusega tailanna vo\u0303itis teises ringis Iiris Wangi (USA) 21:14, 21:13 ning veerandfinaalis ainsa eurooplannana kaheksa parema sekka pa\u0308a\u0308senud Mia Blichfeldti Taanist pa\u0308rast 18:21 kaotatud avageimi 21:17, 21:10. Laupa\u0308eval la\u0308heb Intanon kokku teise asetusega Nozomi Okuharaga. Jaapanlanna kaotas reedel Intanoni kaasmaalasele Busanan Ongbamrungphanile avageimi 18:21, kuid vo\u0303itis teise 21:8 ja kolmanda 21:16."}, {"text_idx": "#000007", "text": "Tabeli u\u0308lemisel poolel jo\u0303udis esimesena nelja parema hulka Pornpawee Chochuwong, keda Kristin Kuuba hiljutisel Baseli turniiril sundis pingutama kolm geimi. Kuuenda asetusega tailanna 21:16, 21:19 paremust pidi tunnistama USA esireket (maailma edetabeli 16.) Beiwen Zhang."}, {"text_idx": "#000008", "text": "Chochuwongi vastane poolfinaalis selgus paarist Akane Yamaguchi (Jaapan) \u2013 Venkata Sindhu Pusarla (India). Omaaegne kahekordne juunioride maailmameister (2013, 2014) Yamaguchi vo\u0303itis valitseva maailmameistri Pusarla vastu esimese geimi 21:16, kuid teises ja\u0308i 21:16 peale MM-vo\u0303istlustelt u\u0308ksikma\u0308ngus viis medalit (1+2+2) vo\u0303itnud Pusarla. Aprillis 2018 esimese Jaapani naissulgpallurina maailma edetabeli tippu to\u0303usnud Yamaguchi la\u0308ks otsustavat geimi 9:7 juhtima, kuid Pusarla vastas 6:0 spurdiga. See polnud aga veel vo\u0303it, sest jaapanlanna viigistas ja la\u0308ks omakorda ette 18:17. Mats\u030cpallini jo\u0303udis esimesena siiski India kuulsus ning kasutas selle ka kohe a\u0308ra. 21:19, kohtumine kestis tund ja veerand."}, {"text_idx": "#000012", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]